Šokantna teorija o dvoje glavnih junaka megapopularne serije "Prijatelji" osvanula je na Redditu. Jedna obožavateljica pažljivim gledanjem serije stvorila je teoriju kako su Monica (Courteney Cox Arquette) i Joey (Matt LeBlanc) zapravo bili ovisnici.

Za Monicu kaže da je bila okorjela ovisnica o kokainu, a tu tvrdnju je obrazložila činjenicom što je Monica po zanimanju kuharica, a poznato je da su kuhari mahom ovisnici jer im je posao stresan.

– Kuhari u New Yorku mogu zaraditi i do 100 dolara po satu, a Monica živi u bakinu stanu, ima cimericu s kojom dijeli troškove, a na odjeću ne troši baš puno. Pa, gdje joj onda nestaje sav taj novac – piše forumašica i nastavlja pomno objašnjavati da je u pravu tvrdeći da Monica zaradu čuva za kupnju kokaina.

Piše kako je droga zaslužna što se Monica riješila viška kilograma koje je imala u mlađim danima i da je upravo zahvaljujući uzimanju kokaina uvijek tako prpošna i energična. Za Joeyja također ima teoriju u koju je ipak lakše povjerovati nego u ovu o Moniki.

– Joey stalno jede i neprestano je gladan jer puši travu. Zbog toga teško sudjeluje u razgovorima i stalno mu se spava – piše obožavateljica serije.